238 Jurnalul Oficial al Uniunii Europene 04/vol. 1 31987R4143 31.12.1987 JURNALUL OFICIAL AL COMUNITĂȚILOR EUROPENE L 388/1 REGULAMENTUL (CEE) NR. 4143/87 AL CONSILIULUI din 14 decembrie 1987 privind încheierea Acordului dintre Comunitatea Economică Europeană și Republica Islamică Mauritania privind pescuitul în largul coastei Mauritaniei și adoptarea dispozițiilor pentru aplicarea acestuia CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere Actul de aderare a Spaniei și a Portugaliei, în spe- cial articolul 155 alineatul (2) litera (b), având în vedere propunerea Comisiei (1), având în vedere avizul Parlamentului European (2), întrucât Comunitatea și Mauritania au negociat un acord, care a fost parafat la 14 mai 1987, privind pescuitul în largul coastei Mauritaniei, acord care prevede, pentru pescarii din Comunitatea extinsă, posibilități de pescuit în apele aflate sub suveranitatea sau jurisdicția Mauritaniei; întrucât, în temeiul articolului 155 alineatul (2) litera (b) din Actul de aderare, Consiliul stabileşte procedura adecvată pentru ca la adoptarea deciziilor să se țină seama de toate sau o parte dintre interesele Insulelor Canare, de la caz la caz, în special în vederea încheierii de acorduri în domeniul pescuitului cu țări terţe; întru- cât în situaţia dată este necesar să se stabilească procedurile men- ționate; întrucât este în interesul Comunității să aprobe acest acord, ADOPTĂ PREZENTUL REGULAMENT: Articolul 1 Acordul dintre Comunitatea Economică Europeană și Republica Islamică Mauritania privind pescuitul în largul coastei Mauritaniei se aprobă în numele Comunității. () JOC269,810.1987,p.7. () JO C 305, 16.11.1987. Textul acordului se anexează la prezentul regulament. Articolul 2 Pentru a se ține seama de interesele Insulelor Canare, acordul și, în măsura în care este necesar pentru punerea în aplicare a acestuia, dispozițiile politicii comune în domeniul pescuitului privind conservarea și gestionarea resurselor piscicole se aplică de asemenea și navelor aflate sub pavilionul Spaniei, ce sunt înregistrate definitiv în registrele autorităților competente la nivel local (registros de base) din Insulele Canare, după cum se definește în nota 6 la anexa I din Regulamentul (CEE) nr. 570/86 al Consiliului din 24 februarie 1986 privind definirea conceptului de „produse originare” și metodele de cooperare administrativă în comerțul dintre teritoriul vamal al Comunității, Ceuta și Melilla și Insulele Canare (3). Articolul 3 Președintele Consiliului este autorizat să numească persoanele împuternicite să semneze acordul prin care Comunitatea își asumă obligații. Articolul 4 Prezentul regulament intră în vigoare în a treia zi de la data publicării în Jurnalul Oficial al Comunităților Europene. () JOL56,1.3.1986,p. 1.